PATVIRTINTA

„Diemedžio“ ugdymo centro direktoriaus

2025 m. vasario 20 d.

įsakymu Nr. V1-17-(1.3)

**TARPTAUTINĖS VIRTUALIŲ DARBŲ PARODOS „RAŠYTOJAS IR PLUNKSNA“,**

**SKIRTOS SKIRTINGŲ GEBĖJIMŲ TURINTIEMS MOKINIAMS,**

**NUOSTATAI**

**I SKYRIUS**

**BENDROSIOS NUOSTATOS**

1. Tarptautinės virtualios darbų parodos „Rašytojas ir plunksna“, skirtos skirtingų gebėjimų turintiems mokiniams (toliau – Parodos), nuostatai reglamentuoja Parodos tikslus, uždavinius, vykdymą bei organizavimo tvarką.
2. Paroda skirta Tarptautinei rašytojų dienai paminėti.
3. Parodą organizuoja „Diemedžio“ ugdymo centro (toliau Centro) specialiosios pedagogės metodininkės Aistė Pielikienė, Kornelija Martinkienė bendradarbiaujant su Šilutės rajono Švietimo pagalbos tarnyba.
4. Informacija apie Parodą skelbiama Centro interneto tinklalapyje https://www.diemedziougdymocentras.lt, Centro [,,Facebook“](https://www.facebook.com/profile.php?id=100057527707699) paskyroje.

**II SKYRIUS**

**PARODOS TIKSLAS IR UŽDAVINIAI**

1. Parodos tikslas – minint Tarptautinę rašytojų dieną (kovo 3 d.), surengti skirtingų gebėjimų turinčių mokinių sukurtų darbų virtualią parodą.
2. Parodos uždaviniai:

* tobulinti pamokų metu įgytas žinias;
* ugdyti mokinių suvokimą apie sąmoningą skaitymą;
* padėti mokiniams atskleisti meninius gebėjimus ir juos realizuoti;
* skatinti mokinių kūrybą ir saviraišką.

**III SKYRIUS**

**PARODOS DALYVIAI**

1. Projekte gali dalyvauti skirtingus gebėjimus turintys visų tipų Lietuvos bei užsienio mokyklų, daugiafunkcių centrų mokiniai, auklėtiniai, ugdytiniai, grupės, klasės ir kolektyvai.
2. Dalyvius Parodai ruošia mokytojai, auklėtojai, pagalbos mokiniui specialistai.

**IV SKYRIUS  
PARODOS ORGANIZAVIMO TVARKA**

1. Pageidaujančius dalyvauti Parodoje prašome iki 2025 m. kovo 31 d. užpildyti elektroninę registraciją [www.semiplius.lt](https://www.semiplius.lt/) bei dalyvio kortelę (priedas Nr. 1).
2. Parodos darbų paruošimas:

* pasirenkamas plunksnos maketas dekoravimui (priedas Nr. 2);
* dekoravimui atlikimo technika ir medžiagų pasirinkimas neribojamas;
* dekoruota plunksna nufotografuojama pasirinktame fone;
* priimami darbai tik originalūs, estetinį vaizdą bei temą atitinkančios darbų nuotraukos;
* siunčiamos skaitmeninės nuotraukos dydis neturi viršyti 5 MB, formatas – JPG (JPEG). formatais ir atsiunčiama elektroniniu paštu;
* reikalavimų neatitinkantys, po termino pateikti darbai nebus eksponuojami.

1. Vienas pedagogas gali atsiųsti ne daugiau kaip 2 darbus.
2. Mokinius, auklėtinius, ugdytinius Parodai ruošę pedagogai iki kovo 31 d. užsiregistruoja sistemoje [www.semiplius.lt](https://www.semiplius.lt/).
3. Mokinių sukurtų darbų nuotraukos Parodai siunčiamos iki 2025 m. kovo 31 d. elektroniniu adresu: [spec.aiste.pielikiene@gmail.com](mailto:spec.aiste.pielikiene@gmail.com)

**V SKYRIUS  
APDOVANOJIMAS**

1. Parodos dalyviams bus atsiųsti „Diemedžio“ ugdymo centro direktoriaus padėkos raštai (PDF formatu), pedagogams – Šilutės rajono švietimo pagalbos tarnybos pažymos apie ugdytinių parengimą dalyvauti tarptautinėje Parodoje (PDF formatu).

**VI SKYRIUS  
BAIGIAMOSIOS NUOSTATOS**

1. Dalyvavimas Parodoje suteiks galimybę šalies bei užsienio pedagogams, ugdantiems skirtingų gebėjimų turinčius mokinius, pasidalinti gerąja meninio ugdymo patirtimi, praplėsti profesines kompetencijas.
2. Paroda virtualioje galerijoje veiks nuo 2025 m. balandžio 14 d. Jos nuorodą paskelbsime Centro interneto tinklalapyje https://www.diemedziougdymocentras.lt ir Centro [„Facebook“](https://www.facebook.com/profile.php?id=100057527707699) paskyroje.
3. Atkreipiame dėmesį, kad dalyvaujančios ugdymo įstaigos atsakingos už tėvų / globėjų sutikimą dėl asmens duomenų naudojimo dalyvaujant Parodoje. Sutikimu laikoma užpildyta elektroninė registracijos anketa.
4. Parodai pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę dalyviai.
5. Papildomą informaciją teikia „Diemedžio“ ugdymo centro specialiosios pedagogės metodininkės Aistė Pielikienė ir Kornelija Martinkienė tel. 065684952 bei el. paštu [spec.aiste.pielikiene@gmail.com](mailto:spec.aiste.pielikiene@gmail.com)

Tarptautinės parodos „Rašytojas ir plunksna“

1 priedas

**DALYVIO KORTELĖ**

|  |  |
| --- | --- |
| **Šalis, miestas** |  |
| **Įstaigos, mokyklos**  **pavadinimas** |  |
| **Pedagogo vardas, pavardė, pareigos** |  |
| **Mokinio vardas, pavardė, klasė** |  |
| **Kontaktai (el. paštas, tel. numeris)** |  |

Tarptautinės parodos „Rašytojas ir plunksna“

2 priedas







